               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 28.11.2018
            COM(2018) 783 final
            2018/0402(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό της σύνθεσης της Οικονομικής και Κοινωνικής Επιτροπής

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

                  Το άρθρο 301 της Συνθήκης για τη λειτουργία της Ευρωπαϊκής Ένωσης (ΣΛΕΕ) ορίζει ότι ο αριθμός των μελών της Ευρωπαϊκής Οικονομικής και Κοινωνικής Επιτροπής (εφεξής «η Οικονομική και Κοινωνική Επιτροπή») δεν υπερβαίνει τα 350 και ότι το Συμβούλιο, αποφασίζοντας ομόφωνα βάσει πρότασης της Επιτροπής, εκδίδει απόφαση με την οποία καθορίζεται η σύνθεση της Οικονομικής και Κοινωνικής Επιτροπής.

                  Tο άρθρο 300 παράγραφος 5 της ΣΛΕΕ ορίζει ότι οι κανόνες που αφορούν τη φύση της σύνθεσης των συμβουλευτικών οργάνων «επανεξετάζονται τακτικά από το Συμβούλιο, ούτως ώστε να προσαρμόζονται στις οικονομικές, κοινωνικές και δημογραφικές εξελίξεις εντός της Ένωσης. Το Συμβούλιο, μετά από πρόταση της Επιτροπής, εκδίδει αποφάσεις προς τον σκοπό αυτό».

                  Από 1ης Ιουλίου 2013, η σύνθεση της Οικονομικής και Κοινωνικής Επιτροπής προσαρμόστηκε με το άρθρο 23 παράγραφος 1 της πράξης περί των όρων προσχωρήσεως της Δημοκρατίας της Κροατίας
                     1
                  , και το άρθρο 23 παράγραφος 2 προέβλεπε προσωρινή αύξηση του αριθμού των μελών της Οικονομικής και Κοινωνικής Επιτροπής σε 353, ώστε να ληφθεί υπόψη η προσχώρηση της Δημοκρατίας της Κροατίας. Για την περίοδο 2015-2020, το Συμβούλιο εξέδωσε, στις 14 Ιουλίου 2015, απόφαση για τον καθορισμό της σύνθεσης της Οικονομικής και Κοινωνικής Επιτροπής
                     2
                  , προκειμένου να υπάρξει συμμόρφωση με τον μέγιστο αριθμό των 350 μελών, που προβλέπεται στη Συνθήκη. Η απόφαση αυτή οδήγησε στη μείωση των αντιπροσωπιών της Εσθονίας, της Κύπρου και του Λουξεμβούργου κατά μία έδρα έκαστη.

                  Η τρέχουσα θητεία της Ευρωπαϊκής Οικονομικής και Κοινωνικής Επιτροπής θα λήξει στις 20 Σεπτεμβρίου 2020. Συνεπώς, είναι απαραίτητο να εκδώσει το Συμβούλιο απόφαση σχετικά με τη σύνθεση της Οικονομικής και Κοινωνικής Επιτροπής εγκαίρως, πριν κινήσει διαδικασία για ανανέωση της θητείας της Οικονομικής και Κοινωνικής Επιτροπής για την περίοδο 2020-2025.

                  Η αποχώρηση του Ηνωμένου Βασιλείου από την Ευρωπαϊκή Ένωση στις 30 Μαρτίου 2019 θα έχει ως αποτέλεσμα 24 κενές έδρες στην Οικονομική και Κοινωνική Επιτροπή.

                  Η Επιτροπή είναι της γνώμης ότι η τρέχουσα ισορροπία στη σύνθεση της Οικονομικής και Κοινωνικής Επιτροπής θα πρέπει να διατηρηθεί, στο μέτρο του δυνατού, καθώς είναι αποτέλεσμα διαδοχικών διακυβερνητικών διασκέψεων.

                  Προτείνεται, επομένως, να επιστραφούν στην Εσθονία, την Κύπρο και το Λουξεμβούργο οι τρεις έδρες τις οποίες απώλεσαν τα εν λόγω κράτη μέλη μετά την τελευταία απόφαση για τον καθορισμό της σύνθεσης της Οικονομικής και Κοινωνικής Επιτροπής και να παραμείνουν οι υπόλοιπες κενές έδρες ως αποθεματικό για ενδεχόμενες μελλοντικές διευρύνσεις. Ως εκ τούτου, για την περίοδο 2020-2025, η Οικονομική και Κοινωνική Επιτροπή θα απαρτίζεται από 329 μέλη.

               •Συνέπεια με τις ισχύουσες διατάξεις στον τομέα πολιτικής

                  Δεν ισχύει

               •Συνέπεια με άλλες πολιτικές της Ένωσης

                  Η Επιτροπή εγκρίνει την παρούσα πρόταση παράλληλα με την πρόταση για τη σύνθεση της Επιτροπής των Περιφερειών. Ο συσχετισμός όσον αφορά την κατανομή των εδρών μεταξύ των κρατών μελών στις δύο επιτροπές πρέπει να διατηρηθεί.

                  Οι συνθήκες δεν περιέχουν διατάξεις σχετικά με τη μέθοδο σύνθεσης της Ευρωπαϊκής Οικονομικής και Κοινωνικής Επιτροπής ή της Επιτροπής των Περιφερειών εντός του μέγιστου αριθμού των 350 μελών. Το γεγονός αυτό έρχεται σε αντίθεση με τα κριτήρια για τη σύνθεση του Ευρωπαϊκού Κοινοβουλίου, τα οποία καθορίζονται στο άρθρο 14 παράγραφος 2 της Συνθήκης για την Ευρωπαϊκή Ένωση. Το Κοινοβούλιο απαρτίζεται από άμεσα εκλεγμένους αντιπροσώπους των πολιτών της Ένωσης, ενώ η Οικονομική και Κοινωνική Επιτροπή αποτελείται από αντιπροσώπους των οργανώσεων εργοδοτών, μισθωτών και άλλων αντιπροσωπευτικών φορέων της κοινωνίας των πολιτών (άρθρο 300 παράγραφος 2 της ΣΛΕΕ). Ως εκ τούτου, η εξασφάλιση ότι η φωνή των εργοδοτών, των μισθωτών και της κοινωνίας των πολιτών ακούγεται στην Οικονομική και Κοινωνική Επιτροπή πρέπει να αποτελεί το πρωταρχικό μέλημα κατά τον καθορισμό της νέας σύνθεσης της Ευρωπαϊκής Οικονομικής και Κοινωνικής Επιτροπής, αντί να καθιερώνεται άμεση σύνδεση μεταξύ του μεγέθους των εθνικών αντιπροσωπειών στην Οικονομική και Κοινωνική Επιτροπή και του μεγέθους του αντίστοιχου πληθυσμού των κρατών μελών.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

                  Η πρόταση βασίζεται στο άρθρο 301 της ΣΛΕΕ, το οποίο προβλέπει ομόφωνη απόφαση του Συμβουλίου για τον καθορισμό της σύνθεσης της Οικονομικής και Κοινωνικής Επιτροπής.

               •Επικουρικότητα (σε περίπτωση μη αποκλειστικής αρμοδιότητας)

                  Άνευ αντικειμένου

               •Αναλογικότητα

                  Άνευ αντικειμένου

               •Επιλογή της νομικής πράξης

                  Το άρθρο 301 δεύτερο εδάφιο της ΣΛΕΕ ορίζει ότι το Συμβούλιο, αποφασίζοντας ομόφωνα μετά από πρόταση της Επιτροπής, εκδίδει απόφαση με την οποία καθορίζεται η σύνθεση της Οικονομικής και Κοινωνικής Επιτροπής.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ

               •Εκ των υστέρων αξιολογήσεις/έλεγχοι καταλληλότητας της ισχύουσας νομοθεσίας

                  Άνευ αντικειμένου

               •Διαβουλεύσεις με τα ενδιαφερόμενα μέρη

                  Κατά την εκπόνηση της παρούσας πρότασης, η Επιτροπή βρισκόταν σε συνεχή διάλογο με τους εκπροσώπους των κρατών μελών, με τους οποίους πραγματοποίησε πολυάριθμες συναντήσεις.

                  Η Ευρωπαϊκή Οικονομική και Κοινωνική Επιτροπή, βάσει της απόφασης του Προεδρείου της στις 18 Σεπτεμβρίου 2018
                     3
                  , διαβίβασε στην Επιτροπή τη σύστασή της να επιστραφούν στην Εσθονία, την Κύπρο και το Λουξεμβούργο οι τρεις έδρες τις οποίες είχαν απολέσει το 2015, καθώς και να μην ανακατανεμηθούν άλλες κενές έδρες, καθορίζοντας τον αριθμό των μελών για τη θητεία 2020-2025 σε 329.

               •Συλλογή και χρήση εμπειρογνωσίας

                  Άνευ αντικειμένου

               •Εκτίμηση επιπτώσεων

                  Η παρούσα πρόταση δεν συνοδεύεται από συγκεκριμένη εκτίμηση επιπτώσεων, δεδομένου ότι δεν αναμένεται να έχει ευρύτερες σημαντικές οικονομικές, κοινωνικές και περιβαλλοντικές επιπτώσεις.

               •Καταλληλότητα και απλούστευση του κανονιστικού πλαισίου

                  Άνευ αντικειμένου

               •Θεμελιώδη δικαιώματα

                  Άνευ αντικειμένου

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Η μείωση του αριθμού των εδρών ως συνέπεια της αποχώρησης του Ηνωμένου Βασιλείου από την Ευρωπαϊκή Ένωση θα μπορούσε να έχει ως αποτέλεσμα τη μείωση του συνολικού προϋπολογισμού της Οικονομικής και Κοινωνικής Επιτροπής.

               5.ΛΟΙΠΑ ΣΤΟΙΧΕΙΑ

               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

                  Άνευ αντικειμένου

               •Επεξηγηματικά έγγραφα (για οδηγίες)

                  Άνευ αντικειμένου

               •Έναρξη ισχύος

                  Προτείνεται στο Συμβούλιο να αναβάλει την εφαρμογή της παρούσας απόφασης μέχρι την επομένη της λήξης της τρέχουσας θητείας της Επιτροπής.

               2018/0402 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τον καθορισμό της σύνθεσης της Οικονομικής και Κοινωνικής Επιτροπής

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 301,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το άρθρο 300 της Συνθήκης καθορίζει τους κανόνες για τη σύνθεση της Ευρωπαϊκής Οικονομικής και Κοινωνικής Επιτροπής.

               (2)Η απόφαση (ΕΕ) 2015/1157 του Συμβουλίου
                  4
                προσάρμοσε τη σύνθεση της Ευρωπαϊκής Οικονομικής και Κοινωνικής Επιτροπής μετά την προσχώρηση της Κροατίας. Η Εσθονία, η Κύπρος και το Λουξεμβούργο απώλεσαν έκαστη από μία έδρα προκειμένου να αντιμετωπιστεί η διαφορά μεταξύ του μέγιστου αριθμού μελών που καθορίζεται από τη Συνθήκη και του αριθμού των μελών μετά την προσχώρηση της Κροατίας.

               (3)Στο προοίμιο της απόφασης (ΕΕ) 2015/1157 αναφέρεται ότι η εν λόγω απόφαση θα επανεξεταστεί εγκαίρως για τη θητεία της Οικονομικής και Κοινωνικής Επιτροπής που αρχίζει το 2020.

               (4)Στις 18 Σεπτεμβρίου 2018, η Ευρωπαϊκή Οικονομική και Κοινωνική Επιτροπή εξέδωσε συστάσεις προς την Επιτροπή και το Συμβούλιο σχετικά με τη μελλοντική της σύνθεση
                  5
               .

               (5)Η τρέχουσα ισορροπία στη σύνθεση της Οικονομικής και Κοινωνικής Επιτροπής θα πρέπει να διατηρηθεί στο μέτρο του δυνατού, διότι είναι αποτέλεσμα διαδοχικών διακυβερνητικών διασκέψεων.

               (6)Η αποχώρηση του Ηνωμένου Βασιλείου από την Ευρωπαϊκή Ένωση στις 30 Μαρτίου 2019 θα έχει ως αποτέλεσμα 24 κενές έδρες στην Οικονομική και Κοινωνική Επιτροπή. Ως εκ τούτου, η ισορροπία στην κατανομή των εδρών που υπήρχε πριν από την έκδοση της απόφασης (ΕΕ) 2015/1157 του Συμβουλίου μπορεί να αποκατασταθεί,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η σύνθεση των μελών της Οικονομικής και Κοινωνικής Επιτροπής ορίζεται ως εξής:

               Βέλγιο
                     12

               Βουλγαρία
                     12

               Τσεχική Δημοκρατία
                     12

               Δανία
                     9

               Γερμανία
                     24

               Εσθονία
                     7

               Ιρλανδία
                     9

               Ελλάδα
                     12

               Ισπανία
                     21

               Γαλλία
                     24

               Κροατία
                     9

               Ιταλία
                     24

               Κύπρος
                     6

               Λετονία
                     7

               Λιθουανία
                     9

               Λουξεμβούργο
                     6

               Ουγγαρία
                     12

               Μάλτα
                     5

               Κάτω Χώρες
                     12

               Αυστρία
                     12

               Πολωνία
                     21

               Πορτογαλία
                     12

               Ρουμανία
                     15

               Σλοβενία
                     7

               Σλοβακία
                     9

               Φινλανδία
                     9

               Σουηδία
                     12.

               Άρθρο 2

               Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

               Εφαρμόζεται από τις 21 Σεπτεμβρίου 2020.

               Άρθρο 3

               Η παρούσα απόφαση απευθύνεται στα κράτη μέλη.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Πράξη περί των όρων προσχωρήσεως της Δημοκρατίας της Κροατίας και των προσαρμογών της Συνθήκης για την Ευρωπαϊκή Ένωση, της Συνθήκης για τη Λειτουργία της Ευρωπαϊκής Ένωσης και της Συνθήκης περί ιδρύσεως της Ευρωπαϊκής Κοινότητας Ατομικής Ενέργειας, ΕΕ L 112 της 24.4.2012, σ. 6-110.

                     (2)

                        Απόφαση 2015/1157/ΕΕ του Συμβουλίου, ΕΕ L 187 της 15.7.2015, σ. 28-29.

                     (3)

                        Επιστολή του Προέδρου της Οικονομικής και Κοινωνικής Επιτροπής προς την Επιτροπή της 4ης Οκτωβρίου 2018.

                     (4)

                        Απόφαση (EE) 2015/1157 του Συμβουλίου, της 14ης Ιουλίου 2015, για τον καθορισμό της σύνθεσης της Ευρωπαϊκής Οικονομικής και Κοινωνικής Επιτροπής (ΕΕ L 187 της 15.7.2015, σ. 28).

                     (5)

                        Απόφαση του Προεδρείου της Ευρωπαϊκής Οικονομικής και Κοινωνικής Επιτροπής της 18ης Σεπτεμβρίου 2018.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 4.1.2019
            COM(2018) 853 final
            2018/0429(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη σύναψη, εξ ονόματος της Ευρωπαϊκής Ένωσης και των κρατών μελών της, πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Η συνημμένη πρόταση αποτελεί τη νομική πράξη για τη σύναψη πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση.

               Σύμφωνα με τις πράξεις προσχώρησης της Δημοκρατίας της Βουλγαρίας, της Δημοκρατίας της Κροατίας και της Ρουμανίας, τα τρία κράτη μέλη θα προσχωρήσουν στις διεθνείς συμφωνίες που έχουν υπογραφεί ή συναφθεί από την Ευρωπαϊκή Ένωση και τα κράτη μέλη της μέσω πρωτοκόλλου των εν λόγω συμφωνιών.

               Η συμφωνία συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου
                  1
                («η συμφωνία»), υπεγράφη στις 9 Σεπτεμβρίου 2006 και τέθηκε σε ισχύ την 1η Ιουλίου 2016.

               Μετά την απόφαση του Συμβουλίου της [....] να υπογραφεί πρωτόκολλο της συμφωνίας, ώστε να ληφθεί υπόψη η προσχώρηση της Δημοκρατίας της Βουλγαρίας, της Ρουμανίας και της Δημοκρατίας της Κροατίας στην Ευρωπαϊκή Ένωση, υπεγράφη το πρωτόκολλο με τον εκπρόσωπο της Δημοκρατίας της Κορέας στις [...].

               Το προτεινόμενο πρωτόκολλο καθιστά τη Δημοκρατία της Βουλγαρίας, τη Δημοκρατία της Κροατίας και τη Ρουμανία συμβαλλόμενα μέρη της συμφωνίας και δεσμεύει την ΕΕ να παράσχει το αυθεντικό κείμενο της συμφωνίας στη βουλγαρική, κροατική και ρουμανική γλώσσα.

               2.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               Μετά την υπογραφή του πρωτοκόλλου, η Επιτροπή προτείνει στο Συμβούλιο να εγκρίνει τη σύναψη, εξ ονόματος της Ευρωπαϊκής Ένωσης και των κρατών μελών της, πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση.

               2018/0429 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη σύναψη, εξ ονόματος της Ευρωπαϊκής Ένωσης και των κρατών μελών της, πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 172 σε συνδυασμό με το άρθρο 218 παράγραφος 6 στοιχείο α),

               Έχοντας υπόψη τις πράξεις προσχώρησης της Δημοκρατίας της Βουλγαρίας και της Ρουμανίας, και της Δημοκρατίας της Κροατίας, και ιδίως το άρθρο 6 παράγραφος 2,

               Έχοντας υπόψη την πρόταση της Ευρωπαϊκής Επιτροπής,

               Έχοντας υπόψη την πρόταση του Ευρωπαϊκού Κοινοβουλίου,

               Εκτιμώντας τα ακόλουθα:

               (1)Η συμφωνία συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου («η συμφωνία»), υπεγράφη στις 9 Σεπτεμβρίου 2006 και τέθηκε σε ισχύ την 1η Ιουλίου 2016.

               (2)Η Βουλγαρία και η Ρουμανία κατέστησαν κράτη μέλη της Ευρωπαϊκής Ένωσης την 1η Ιανουαρίου 2007 και η Κροατία την 1η Ιουλίου 2013.

               (3)Σύμφωνα με το άρθρο 6 παράγραφος 2 των πράξεων προσχώρησης της Βουλγαρίας, της Ρουμανίας και της Κροατίας, αντίστοιχα, η προσχώρηση στη συμφωνία συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, θα συμφωνηθεί με τη σύναψη πρωτοκόλλου της συμφωνίας («το πρωτόκολλο»). Σύμφωνα με το άρθρο 6 παράγραφος 2 της πράξης προσχώρησης, για την εν λόγω προσχώρηση εφαρμόζεται απλουστευμένη διαδικασία, βάσει της οποίας συνάπτεται πρωτόκολλο από το Συμβούλιο, που αποφασίζει ομόφωνα εξ ονόματος των κρατών μελών, και από τις οικείες τρίτες χώρες.

               (4)Στις 23 Οκτωβρίου 2006 και στις 14 Σεπτεμβρίου 2012 το Συμβούλιο εξουσιοδότησε την Επιτροπή να αρχίσει διαπραγματεύσεις με τις οικείες τρίτες χώρες, ώστε να συναφθούν πρωτόκολλα των διεθνών συμφωνιών που έχουν συναφθεί από την Ευρωπαϊκή Ένωση και τα κράτη μέλη της.

               (5)Οι διαπραγματεύσεις με την Κορέα ολοκληρώθηκαν επιτυχώς με ανταλλαγή ρηματικών διακοινώσεων.

               (6)Σύμφωνα με την απόφαση [XXX]
                  2
                του Συμβουλίου, το πρωτόκολλο υπεγράφη στις [...], με την επιφύλαξη της σύναψής του σε μεταγενέστερη ημερομηνία.

               (7)Επομένως, το πρωτόκολλο θα πρέπει να εγκριθεί εξ ονόματος της Ένωσης και των κρατών μελών της.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Εγκρίνεται, εξ ονόματος της Ένωσης και κρατών μελών της, το πρωτόκολλο της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας
                  3
               .

               Άρθρο 2

               Ο Πρόεδρος του Συμβουλίου ορίζει το πρόσωπο που εξουσιοδοτείται να προβεί, εξ ονόματος της Ένωσης και των κρατών μελών της, στην κοινοποίηση που προβλέπεται στο άρθρο 4 του πρωτοκόλλου, προκειμένου να εκφραστεί η συναίνεση της Ένωσης και των κρατών μελών της να δεσμευτούν από το πρωτόκολλο.

               Άρθρο 3

               Η παρούσα απόφαση αρχίζει να ισχύει από την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        EE L 288 της 19.10.2006. σ.31.

                     (2)

                        Απόφαση του Συμβουλίου για την υπογραφή, εξ ονόματος της Ευρωπαϊκής Ένωσης και των κρατών μελών της, του πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση (ΕΕ L  της , σ. ).

                     (3)

                        Το κείμενο του πρωτοκόλλου δημοσιεύτηκε στην ΕΕ L [...] της [...], σ. [...] μαζί με την απόφαση για την υπογραφή του.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 4.1.2019
            COM(2018) 853 final
            ΠΑΡΑΡΤΗΜΑ
            της
            πρότασηςΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για την υπογραφή, εξ ονόματος της Ευρωπαϊκής Ένωσης και των κρατών μελών της, του πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση

               ΠΡΩΤΟΚΟΛΛΟ

               ΤΗΣ ΣΥΜΦΩΝΙΑΣ ΣΥΝΕΡΓΑΣΙΑΣ

               ΓΙΑ ΕΝΑ ΠΑΓΚΟΣΜΙΟ ΔΟΡΥΦΟΡΙΚΟ ΣΥΣΤΗΜΑ ΠΛΟΗΓΗΣΗΣ (GNSS)

               ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΩΝ ΚΡΑΤΩΝ ΜΕΛΩΝ ΤΗΣ, ΑΦΕΝΟΣ,

               ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΚΟΡΕΑΣ, ΑΦΕΤΕΡΟΥ,

               ΩΣΤΕ ΝΑ ΛΗΦΘΕΙ ΥΠΟΨΗ Η ΠΡΟΣΧΩΡΗΣΗ ΤΗΣ ΔΗΜΟΚΡΑΤΙΑΣ ΤΗΣ ΒΟΥΛΓΑΡΙΑΣ, ΤΗΣ ΔΗΜΟΚΡΑΤΙΑΣ ΤΗΣ ΚΡΟΑΤΙΑΣ ΚΑΙ ΤΗΣ ΡΟΥΜΑΝΙΑΣ ΣΤΗΝ ΕΥΡΩΠΑΪΚΗ ΕΝΩΣΗ

               Η ΕΥΡΩΠΑΪΚΗ ΕΝΩΣΗ,

               και

               ΤΟ ΒΑΣΙΛΕΙΟ ΤΟΥ ΒΕΛΓΙΟΥ,

               Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,

               Η ΤΣΕΧΙΚΗ ΔΗΜΟΚΡΑΤΙΑ,

               ΤΟ ΒΑΣΙΛΕΙΟ ΤΗΣ ΔΑΝΙΑΣ,

               Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,

               Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,

               Η ΙΡΛΑΝΔΙΑ,

               Η ΕΛΛΗΝΙΚΗ ΔΗΜΟΚΡΑΤΙΑ,

               ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,

               Η ΓΑΛΛΙΚΗ ΔΗΜΟΚΡΑΤΙΑ,

               Η ΔΗΜΟΚΡΑΤΙΑ ΤΗΣ ΚΡΟΑΤΙΑΣ,

               Η ΙΤΑΛΙΚΗ ΔΗΜΟΚΡΑΤΙΑ,

               Η ΚΥΠΡΙΑΚΗ ΔΗΜΟΚΡΑΤΙΑ,

               Η ΔΗΜΟΚΡΑΤΙΑ ΤΗΣ ΛΕΤΟΝΙΑΣ,

               Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,

               ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,

               Η ΟΥΓΓΑΡΙΑ,

               Η ΔΗΜΟΚΡΑΤΙΑ ΤΗΣ ΜΑΛΤΑΣ,

               ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,

               Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,

               Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,

               Η ΠΟΡΤΟΓΑΛΙΚΗ ΔΗΜΟΚΡΑΤΙΑ,

               Η ΡΟΥΜΑΝΙΑ,

               Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,

               Η ΣΛΟΒΑΚΙΚΗ ΔΗΜΟΚΡΑΤΙΑ,

               Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,

               ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,

               ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ

               εφεξής «τα κράτη μέλη»,

               αφενός, και

               Η ΔΗΜΟΚΡΑΤΙΑ ΤΗΣ ΚΟΡΕΑΣ,

               αφετέρου,

               ΥΠΕΝΘΥΜΙΖΟΝΤΑΣ τη συμφωνία συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, (εφεξής «η συμφωνία»), η οποία υπεγράφη στις 9 Σεπτεμβρίου 2006 και τέθηκε σε ισχύ την 1η Ιουλίου 2016, και ιδίως το άρθρο 18 παράγραφος 3·

               ΕΧΟΝΤΑΣ ΥΠΟΨΗ την προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση την 1η Ιανουαρίου 2007 και την προσχώρηση της Δημοκρατίας της Κροατίας στην Ευρωπαϊκή Ένωση την 1η Ιουλίου 2013·

               ΕΥΕΛΠΙΣΤΩΝΤΑΣ ότι η Δημοκρατία της Βουλγαρίας, η Δημοκρατία της Κροατίας και η Ρουμανία θα προσχωρήσουν στη συμφωνία·

               ΛΑΜΒΑΝΟΝΤΑΣ ΥΠΟΨΗ το άρθρο 6 παράγραφος 2 της πράξης περί των όρων προσχώρησης της Δημοκρατίας της Βουλγαρίας και της Ρουμανίας, το άρθρο 6 παράγραφος 2 της πράξης περί των όρων προσχώρησης της Δημοκρατίας της Κροατίας και τις αναπροσαρμογές των συνθηκών επί των οποίων βασίζεται η Ευρωπαϊκή Ένωση, η προσχώρηση των κρατών αυτών στη συμφωνία πρέπει να εγκριθεί με τη σύναψη πρωτοκόλλου της συμφωνίας,

               ΣΥΜΦΩΝΗΣΑΝ ΤΑ ΑΚΟΛΟΥΘΑ:

               ΑΡΘΡΟ 1

               Η Δημοκρατία της Βουλγαρίας, η Δημοκρατία της Κροατίας και η Ρουμανία αποτελούν συμβαλλόμενα μέρη της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, και εγκρίνουν και λαμβάνουν υπόψη, αντίστοιχα, κατά τον ίδιο τρόπο με τα άλλα κράτη μέλη, το κείμενο της συμφωνίας.

               ΑΡΘΡΟ 2

               Το παρόν πρωτόκολλο αποτελεί αναπόσπαστο μέρος της συμφωνίας.

               ΑΡΘΡΟ 3

               Τα κείμενα της συμφωνίας στη βουλγαρική, κροατική και ρουμανική γλώσσα επισυνάπτονται στο παρόν πρωτόκολλο.

               ΑΡΘΡΟ 4

               Το παρόν πρωτόκολλο αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα συμβαλλόμενα μέρη θα κοινοποιήσουν στον θεματοφύλακα της συμφωνίας με διπλωματικές διακοινώσεις την ολοκλήρωση των αντίστοιχων εσωτερικών νομικών διαδικασιών για την έναρξη ισχύος του παρόντος πρωτοκόλλου.

               ΣΕ ΠΙΣΤΩΣΗ ΤΩΝ ΑΝΩΤΕΡΩ, οι κάτωθι υπογεγραμμένοι, δεόντως εξουσιοδοτημένοι από τις κυβερνήσεις τους, υπέγραψαν το παρόν πρωτόκολλο.

               ΣΥΝΤΑΧΘΗΚΕ σε δύο αντίτυπα, στ... xxxx, στις xx του [μήνας] του έτους δύο χιλιάδες zz στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και κορεατική γλώσσα και όλα τα κείμενα αυτά είναι εξίσου αυθεντικά.

                        ΓΙΑ ΤΗΝ ΕΥΡΩΠΑΪΚΗ ΕΝΩΣΗ ΚΑΙ ΤΑ ΚΡΑΤΗ ΜΕΛΗ

                        ΓΙΑ ΤΗ ΔΗΜΟΚΡΑΤΙΑ ΤΗΣ ΚΟΡΕΑΣ


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 4.1.2019
            COM(2018) 854 final
            2018/0430(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την υπογραφή, εξ ονόματος της Ευρωπαϊκής Ένωσης και των κρατών μελών της, ενός πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Η συνημμένη πρόταση αποτελεί τη νομική πράξη για την υπογραφή πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση.

               Σύμφωνα με τις πράξεις προσχώρησης της Δημοκρατίας της Βουλγαρίας,  της Δημοκρατίας της Κροατίας και της Ρουμανίας, τα τρία κράτη μέλη θα προσχωρήσουν στις διεθνείς συμφωνίες που έχουν υπογραφεί ή συναφθεί από την Ευρωπαϊκή Ένωση και τα κράτη μέλη της μέσω πρωτοκόλλου των εν λόγω συμφωνιών.

               Το Συμβούλιο εξουσιοδότησε την Επιτροπή στις 23 Οκτωβρίου 2006 και στις 14 Σεπτεμβρίου 2012 να αρχίσει διαπραγματεύσεις με τις οικείες τρίτες χώρες για τα σχετικά πρωτόκολλα προσχώρησης της Δημοκρατίας της Βουλγαρίας, της Ρουμανίας και της Δημοκρατίας της Κροατίας, αντίστοιχα.

               Η συμφωνία συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, υπεγράφη στις 9 Σεπτεμβρίου 2006 και τέθηκε σε ισχύ την 1η Ιουλίου 2016.

               Οι διαπραγματεύσεις με τη Δημοκρατία της Κορέας ολοκληρώθηκαν επιτυχώς με ανταλλαγή ρηματικών διακοινώσεων.

               Η Επιτροπή θεωρεί ότι τα αποτελέσματα των διαπραγματεύσεων είναι ικανοποιητικά και προτείνει στο Συμβούλιο να υπογράψει, εξ ονόματος της Ευρωπαϊκής Ένωσης και των κρατών μελών της, το πρωτόκολλο. Μετά την υπογραφή του το πρωτόκολλο θα πρέπει να συναφθεί από το Συμβούλιο εξ ονόματος της Ευρωπαϊκής Ένωσης και των κρατών μελών της.

               2.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               Το προτεινόμενο πρωτόκολλο καθιστά τη Δημοκρατία της Βουλγαρίας, τη Ρουμανία και τη Δημοκρατία της Κροατίας συμβαλλόμενα μέρη της συμφωνίας και δεσμεύει την ΕΕ να παράσχει αυθεντικό κείμενο της συμφωνίας στη βουλγαρική, ρουμανική και κροατική γλώσσα.

               Η Επιτροπή προτείνει στο Συμβούλιο να εγκρίνει την υπογραφή, εξ ονόματος της Ευρωπαϊκής Ένωσης και των κρατών μελών της, πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση.

               Μετά την υπογραφή του πρωτοκόλλου, το Συμβούλιο θα εξετάσει σε εύθετο χρόνο μια δεύτερη πρόταση σχετικά με τη σύναψη του πρωτοκόλλου.

               2018/0430 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για την υπογραφή, εξ ονόματος της Ευρωπαϊκής Ένωσης και των κρατών μελών της, ενός πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 172 σε συνδυασμό με το άρθρο 218 παράγραφος 5,

               Έχοντας υπόψη τις πράξεις προσχώρησης της Δημοκρατίας της Βουλγαρίας και της Ρουμανίας, και της Δημοκρατίας της Κροατίας, και ιδίως το άρθρο 6 παράγραφος 2,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η συμφωνία συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου («η συμφωνία»), υπεγράφη στις 9 Σεπτεμβρίου 2006 και τέθηκε σε ισχύ την 1η Ιουλίου 2016.

               (2)Η Βουλγαρία και η Ρουμανία κατέστησαν κράτη μέλη της Ευρωπαϊκής Ένωσης την 1η Ιανουαρίου 2007 και η Κροατία την 1η Ιουλίου 2013.

               (3)Σύμφωνα με το άρθρο 6 παράγραφος 2 των πράξεων προσχώρησης της Βουλγαρίας, της Κροατίας και της Ρουμανίας, αντίστοιχα, η προσχώρηση στη συμφωνία πρέπει να εγκριθεί με τη σύναψη πρωτοκόλλου της εν λόγω συμφωνίας («το πρωτόκολλο»). Σύμφωνα με το άρθρο 6 παράγραφος 2 της πράξης προσχώρησης, για την εν λόγω προσχώρηση εφαρμόζεται απλουστευμένη διαδικασία, βάσει της οποίας συνάπτεται πρωτόκολλο από το Συμβούλιο, που αποφασίζει ομόφωνα εξ ονόματος των κρατών μελών, και από τις οικείες τρίτες χώρες.

               (4)Στις 23 Οκτωβρίου 2006 και στις 14 Σεπτεμβρίου 2012 το Συμβούλιο εξουσιοδότησε την Επιτροπή να αρχίσει διαπραγματεύσεις με τις οικείες τρίτες χώρες, ώστε να συναφθούν πρωτόκολλα των διεθνών συμφωνιών που έχουν συναφθεί από την Ένωση και τα κράτη μέλη της.

               (5)Οι διαπραγματεύσεις με την Κορέα ολοκληρώθηκαν επιτυχώς με ανταλλαγή ρηματικών διακοινώσεων.

               (6)Επομένως, το πρωτόκολλο θα πρέπει να υπογραφεί εξ ονόματος της Ευρωπαϊκής Ένωσης και των κρατών μελών της, με την επιφύλαξη της σύναψής του σε μεταγενέστερη ημερομηνία,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Εγκρίνεται, εξ ονόματος της Ένωσης και κρατών μελών της, η υπογραφή του πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας, με την επιφύλαξη της σύναψης του εν λόγω πρωτοκόλλου.

               Το κείμενο του προς υπογραφή πρωτοκόλλου επισυνάπτεται στην παρούσα απόφαση.

               Άρθρο 2

               Η Γενική Γραμματεία του Συμβουλίου καταρτίζει την πράξη εξουσιοδότησης του/των προσώπου/-ων που θα ορίσει ο διαπραγματευτής της συμφωνίας για την υπογραφή του πρωτοκόλλου εξ ονόματος της Ένωσης και των κρατών μελών της, με την επιφύλαξη της σύναψής του.

               Άρθρο 3

               Η παρούσα απόφαση αρχίζει να ισχύει από την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 4.1.2019
            COM(2018) 854 final
            ΠΑΡΑΡΤΗΜΑ
            της
            πρότασηςΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για την υπογραφή, εξ ονόματος της Ευρωπαϊκής Ένωσης και των κρατών μελών της, ενός πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση

               ΠΡΩΤΟΚΟΛΛΟ

               ΣΤΗ ΣΥΜΦΩΝΙΑ ΣΥΝΕΡΓΑΣΙΑΣ

               ΓΙΑ ΕΝΑ ΠΑΓΚΟΣΜΙΟ ΔΟΡΥΦΟΡΙΚΟ ΣΥΣΤΗΜΑ ΠΛΟΗΓΗΣΗΣ (GNSS)

               ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΩΝ ΚΡΑΤΩΝ ΜΕΛΝΝ ΤΗΣ, ΑΦΕΝΟΣ,

               ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΚΟΡΕΑΣ, ΑΦΕΤΕΡΟΥ

               ΩΣΤΕ ΝΑ ΛΗΦΘΕΙ ΥΠΟΨΗ Η ΠΡΟΣΧΩΡΗΣΗ ΤΗΣ ΔΗΜΟΚΡΑΤΙΑΣ ΤΗΣ ΒΟΥΛΓΑΡΙΑΣ, ΤΗΣ ΔΗΜΟΚΡΑΤΙΑΣ ΤΗΣ ΚΡΟΑΤΙΑΣ ΚΑΙ ΤΗΣ ΡΟΥΜΑΝΙΑΣ ΣΤΗΝ ΕΥΡΩΠΑΪΚΗ ΕΝΩΣΗ

               Η ΕΥΡΩΠΑΪΚΗ ΕΝΩΣΗ,

               και

               ΤΟ ΒΑΣΙΛΕΙΟ ΤΟΥ ΒΕΛΓΙΟΥ,

               Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,

               Η ΤΣΕΧΙΚΗ ΔΗΜΟΚΡΑΤΙΑ,

               ΤΟ ΒΑΣΙΛΕΙΟ ΤΗΣ ΔΑΝΙΑΣ,

               Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,

               Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,

               Η ΙΡΛΑΝΔΙΑ,

               Η ΕΛΛΗΝΙΚΗ ΔΗΜΟΚΡΑΤΙΑ,

               ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,

               Η ΓΑΛΛΙΚΗ ΔΗΜΟΚΡΑΤΙΑ,

               Η ΔΗΜΟΚΡΑΤΙΑ ΤΗΣ ΚΡΟΑΤΙΑΣ,

               Η ΙΤΑΛΙΚΗ ΔΗΜΟΚΡΑΤΙΑ,

               Η ΚΥΠΡΙΑΚΗ ΔΗΜΟΚΡΑΤΙΑ,

               Η ΔΗΜΟΚΡΑΤΙΑ ΤΗΣ ΛΕΤΟΝΙΑΣ,

               Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,

               ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,

               Η ΟΥΓΓΑΡΙΑ,

               Η ΔΗΜΟΚΡΑΤΙΑ ΤΗΣ ΜΑΛΤΑΣ,

               ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,

               Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,

               Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,

               Η ΠΟΡΤΟΓΑΛΙΚΗ ΔΗΜΟΚΡΑΤΙΑ,

               Η ΡΟΥΜΑΝΙΑ,

               Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,

               Η ΣΛΟΒΑΚΙΚΗ ΔΗΜΟΚΡΑΤΙΑ,

               Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,

               ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,

               ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ

               εφεξής «τα κράτη μέλη»,

               αφενός, και

               Η ΔΗΜΟΚΡΑΤΙΑ ΤΗΣ ΚΟΡΕΑΣ,

               αφετέρου,

               ΥΠΕΝΘΥΜΙΖΟΝΤΑΣ τη συμφωνία συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, (εφεξής «η συμφωνία»), η οποία υπεγράφη στις 9 Σεπτεμβρίου 2006 και τέθηκε σε ισχύ την 1η Ιουλίου 2016, και ιδίως το άρθρο 18 παράγραφος 3·

               ΕΧΟΝΤΑΣ ΥΠΟΨΗ την προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση την 1η Ιανουαρίου 2007 και την προσχώρηση της Δημοκρατίας της Κροατίας στην Ευρωπαϊκή Ένωση την 1η Ιουλίου 2013·

               ΕΥΕΛΠΙΣΤΩΝΤΑΣ ότι η Δημοκρατία της Βουλγαρίας, η Δημοκρατία της Κροατίας και η Ρουμανία θα προσχωρήσουν στη συμφωνία·

               ΛΑΜΒΑΝΟΝΤΑΣ ΥΠΟΨΗ το άρθρο 6 παράγραφος 2 της πράξης περί των όρων προσχώρησης της Δημοκρατίας της Βουλγαρίας και της Ρουμανίας, το άρθρο 6 παράγραφος 2 της πράξης περί των όρων προσχώρησης της Δημοκρατίας της Κροατίας και τις αναπροσαρμογές των συνθηκών επί των οποίων βασίζεται η Ευρωπαϊκή Ένωση, η προσχώρηση των κρατών αυτών στη συμφωνία πρέπει να εγκριθεί με τη σύναψη πρωτοκόλλου της συμφωνίας,

               ΣΥΜΦΩΝΗΣΑΝ ΤΑ ΑΚΟΛΟΥΘΑ:

               ΑΡΘΡΟ 1

               Η Δημοκρατία της Βουλγαρίας, η Δημοκρατία της Κροατίας και η Ρουμανία αποτελούν συμβαλλόμενα μέρη της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Κορέας, αφετέρου, και εγκρίνουν και λαμβάνουν υπόψη, αντίστοιχα, κατά τον ίδιο τρόπο με τα άλλα κράτη μέλη, το κείμενο της συμφωνίας.

               ΑΡΘΡΟ 2

               Το παρόν πρωτόκολλο αποτελεί αναπόσπαστο μέρος της συμφωνίας.

               ΑΡΘΡΟ 3

               Τα κείμενα της συμφωνίας στη βουλγαρική, κροατική και ρουμανική γλώσσα επισυνάπτονται στο παρόν πρωτόκολλο.

               ΑΡΘΡΟ 4

               Το παρόν πρωτόκολλο αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα συμβαλλόμενα μέρη θα κοινοποιήσουν στον Θεματοφύλακα της συμφωνίας με διπλωματικές διακοινώσεις την ολοκλήρωση των αντίστοιχων εσωτερικών νομικών διαδικασιών για την έναρξη ισχύος του παρόντος πρωτοκόλλου.

               ΣΕ ΠΙΣΤΩΣΗ ΤΩΝ ΑΝΩΤΕΡΩ, οι κάτωθι υπογεγραμμένοι, δεόντως εξουσιοδοτημένοι από τις κυβερνήσεις τους, υπέγραψαν το παρόν πρωτόκολλο.

               ΣΥΝΤΑΧΘΗΚΕ σε δύο αντίτυπα στ... xxxx, στις xx του [μήνας] του έτους δύο χιλιάδες zz στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και κορεατική γλώσσα και όλα τα κείμενα αυτά είναι εξίσου αυθεντικά.

                        ΓΙΑ ΤΗΝ ΕΥΡΩΠΑΪΚΗ ΕΝΩΣΗ ΚΑΙ ΤΑ ΚΡΑΤΗ ΜΕΛΗ

                        ΓΙΑ ΤΗ ΔΗΜΟΚΡΑΤΙΑ ΤΗΣ ΚΟΡΕΑΣ